শিক্ষামন্ত্রী অনলাইন চান, কিন্তু কেন্দ্রীয় অনলাইন নয়। আর অখিল ভারতীয় বিদ্যার্থী পরিষদ (এবিভিপি)-এর দাবি, অনলাইন নয়, চাই কেন্দ্রীয় অনলাইন। আসন্ন শিক্ষাবর্ষ থেকেই এই পদ্ধতিতে ভর্তি শুরু না-হলে আন্দোলনে নামবে বলে বুধবার হুমকি দিয়েছে তারা। এবিভিপির পশ্চিমবঙ্গ শাখার সম্পাদক সুবীর হালদারের অভিযোগ, রাজ্যের অধিকাংশ কলেজেই ছাত্র সংসদ তৃণমূল ছাত্র পরিষদ (টিএমসিপি)-এর দখলে। ছাত্র ভর্তিতে নানা ধরনের অনিয়ম করে চলেছে তারা। একই অভিযোগ করেছেন এসএফআই-এর রাজ্য সম্পাদক দেবজ্যোতি দাসও। এই নিয়ে প্রশ্ন করা হলে পার্থবাবু বিশদ ভাবে এর জবাব দিতে চাননি।